CELEX: E2007J0008
Language: et
Date: 2008-10-16 00:00:00
Title: Kohtuotsus — 20. juuni 2008 , kohtuasjas E-8/07, Celina Nguyen ning Norra riik, keda esindab Justis- og politidepartementet (Justiits- ja politseiministeerium) (Kohustuslik mootorsõidukite tsiviilvastutuskindlustus — Direktiivid 72/166/EMÜ, 84/5/EMÜ ja 90/232/EMÜ — Mittemateriaalse kahju hüvitamine — Riigivastutuse tingimused — Piisavalt tõsine rikkumine)

16.10.2008   
            
            
               ET
            
            
               Euroopa Liidu Teataja
            
            
               C 263/4
            
         
      KOHTUOTSUS
   
   20. juuni 2008,
   kohtuasjas E-8/07,
   Celina Nguyen ning Norra riik, keda esindab Justis- og politidepartementet (Justiits- ja politseiministeerium)
   
      (Kohustuslik mootorsõidukite tsiviilvastutuskindlustus — Direktiivid 72/166/EMÜ, 84/5/EMÜ ja 90/232/EMÜ — Mittemateriaalse kahju hüvitamine — Riigivastutuse tingimused — Piisavalt tõsine rikkumine)
   
   (2008/C 263/04)
   Kohtuasjas E-8/07, Celina Nguyen v Norra riik, keda esindab Justis- og politidepartementet (Justiits- ja politseiministeerium) — Oslo tingretti (Oslo ringkonnakohus), esitatud taotlus kohtule, mis käsitleb EMP lepingu tõlgendamist eriti seoses järgmiste IX lisas osutatud õigusaktidega:
   
               —
            
            
               IX lisa punktis 8 osutatud õigusakt (nõukogu 24. aprilli 1972. aasta direktiiv 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta, edaspidi „esimene mootorsõidukite kindlustust käsitlev direktiiv”);
            
         
               —
            
            
               IX lisa punktis 9 osutatud õigusakt (nõukogu 30. detsembri 1983. aasta direktiiv 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta, edaspidi „teine mootorsõidukite kindlustust käsitlev direktiiv”);
            
         
               —
            
            
               IX lisa punktis 10 osutatud õigusakt (nõukogu 14. mai 1990. aasta direktiiv 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta, edaspidi „kolmas mootorsõidukite kindlustust käsitlev direktiiv”).
            
         Kohus kooseisus: esimees Carl Baudenbacher ning ettekandev kohtunik Thorgeir Örlygsson ja kohtunik Ola Mestad (ad hoc), langetas 20. juunil 2008 järgmise resolutiivosaga otsuse:
   
               1.
            
            
               
                  Mittemateriaalse kahju („valuraha”) hüvitamise väljajätmine riigi õiguse kohasest kohustusliku kindlustuse süsteemist ei ole kooskõlas esimese, teise ega kolmanda mootorsõidukite kindlustust käsitleva direktiiviga.
               
            
         
               2.
            
            
               
                  Mittemateriaalse kahju („valuraha”) hüvitamise väljajätmine riigi õiguse kohasest kohustusliku kindlustuse süsteemist on piisavalt tõsine EMP õiguse rikkumine, et kohaldada riigivastutust.